《红木犀》
元代·瞿佑

滴露研珠染素秋，轻黄淡白总包羞。量空金粟知难买，击碎珊瑚惜未收。

仙友自传丹灶术，状元须作锦衣游。一枝拟问嫦娥乞，管取花神暗点头。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。